Zdravo Zala!

Tukaj Sebastijan Horvat.

Trdno sem prepričan, da morajo obstajati mediji, predvsem radio študent, kot prostor absolutne svobode, kjer lahko v bistvu vsak napiše oz. objavi karkoli. Toda, tako kot mi, ki z javnostjo komuniciramo predvsem preko predstav ali umetniških projektov,  prevzemamo za svoja dejanja odgovornost, se moraš tudi ti zavedat, da vsaka javna izjava, takorekoč zavzema moč določene družbene geste. In tako je tudi s tvojo kritiko. In za njo boš morala prevzet odgovornost. Zavedam se, da je nemogoče pisat in izražat svoja mnenja brezbarvno in da dnevna kritika še pravposebej ne sme bit taka, toda način na kateri izpostavljaš svojo superiorno pozicijo do našega neumnega oz. šibko inteligentnega in strahopetnega projekta, je nekaj na kar bodo drugi z lahkoto pozabili, mi pa z veliko težavo. Če se nekdo s tako lahkoto poserje na tvoje delo je vedno problem, tega se vendar zavedaš, ali ne? No, kakorkoli, nespametno in nesmiselno se mi zdi zahajat v podrobnosti in se pustit speljat na led, kaj si pod jasnim izrazom, kaj si ti misliš o meni oz. o nas, jaz mislim o tebi. V bistvu si ne mislim nič. Dajva rečt zelo preprosto: nočem te več videt na svojih predstavah in prepovedujem ti, da še kadarkoli pišeš o mojih predstavah. Ne razumem, zakaj imajo ljudje takšno slast pisat o stvareh, ki jih ne marajo? Namreč, tako kot si ti oklofutala našo predstavo, tako se lahko zgodi, da te oklofutam jaz, če mi še kdaj prideš preblizu.

LP, Sebastijan